Óso lacrimal

O óso lacrimal, tamén chamado ungüe, é un óso da faciana, que contribúe a formar a órbita e as fosas nasais.

Estrutura do óso
É un óso pequeno, con dúas caras e catro bordos.
Cara interna: forma parte da parede externa das fosas nasais. Por diante ten a porción vertical do maxilar superior e por detrás ás masas laterais do etmoide.
Cara externa: forma parte da parede interna da órbita. É un espazo moi pequeno, na que atopamos o burato superior do conduto lacrimal.
Bordo superior: artéllase coas apófises orbitarias internas do frontal.
Bordo inferior: ás veces chega ata o cornete inferior ou cuncha.
Bordo anterior: artéllase coa porción vertical do maxilar superior.
Bordo posterior: artéllase coa parte anterior das masas laterais do etmoide.

 Suturas do lacrimal 
 Por riba: co frontal.
 Por debaixo: co cornete inferior ou cuncha.
 Por diante: co maxilar superior.
 Por detrás: co etmoide.

 Insercións musculares 
Só se insiren dous músculos:
 Músculo orbicular das pálpebras.
 Músculo de Horner

 Véxase tamén 

Oso lacrimal